**DĖL ROKIŠKIO RAJONO SAVIVALDYBĖS TARYBOS 2014 M. GEGUŽĖS 30 D. SPRENDIMO NR. TS-110 „DĖL PATALPŲ NUOMOS IR PANAUDOS “DALINIO PAKEITIMO**

2019 m. kovo 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintu Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, Rokiškio rajono savivaldybės taryba nusprendžia:

1. Iš dalies pakeisti Rokiškio rajono savivaldybės tarybos 2014 m. gegužės 30 d. sprendimą Nr. TS-110 „Dėl patalpų nuomos ir panaudos“ ir pripažinti netekusiu galius sprendimo 3 punktą;

2. Įgalioti Rokiškio rajono savivaldybės administracijos direktorių įstatymų nustatyta tvarka priimti 27,57 kv. m garažą (unikalus Nr. 7393-2001-0064, pastatas pažymėtas plane 8G1p, patalpos Nr. 6), esantį Nepriklausomybės a. 10 B, Rokiškio m.

3. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2014 M. GEGUŽĖS 30 D. SPRENDIMO NR. TS-110 „DĖL PATALPŲ NUOMOS IR PANAUDOS “DALINIO PAKEITIMO“ AIŠKINAMASIS RAŠTAS**

**2019-03-19**

**Parengto sprendimo projekto tikslai ir uždaviniai.**

Nutraukti savivaldybės turto panaudos sutartį su Lietuvos šaulių sąjungos A. Smetonos Panevėžio šaulių 5-osios rinktinės vadu.

**Šiuo metu esantis teisinis reglamentavimas.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2014 m. gruodžio 19 d. sprendimu Nr. TS-257 patvirtintas Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas.

**Sprendimo projekto esmė.**

Rokiškio rajono savivaldybės tarybos 2014 m. gegužės 30 d. sprendimu Nr. TS-110 „Dėl patalpų nuomos ir panaudos“ buvo pratęsta 2009 m. rugpjūčio 31 d. savivaldybės turto panaudos sutartis dėl 27,57 kv. m garažo (unikalus Nr. 7393-2001-0064, pastatas pažymėtas plane 8G1p, patalpos Nr. 6), esančio Nepriklausomybės a. 10 B, Rokiškio m., bei 76,93 kv. m. patalpų, esančių administraciniame pastate Nepriklausomybės a. 10, Rokiškio m., su Lietuvos šaulių sąjungos A. Smetonos Panevėžio šaulių 5-osios rinktinės vadu iki pastato privatizavimo.

Administracinis pastatas, esantis Nepriklausomybės a. 10, Rokiškio m., buvo privatizuotas 2018 m. Garažų, esančių Nepriklausomybės a. 10 B, Rokiškio m., įtraukti į privatizuojamų objektų sąrašą kol kas neketinama, nes turtas reikalingas savivaldybės veiklai. Garažų aukštis yra tinkamas mokykliniams autobusiukams, šiuo metu garažų masyve esantys garažai yra perduotas Juozo Tumo-Vaižganto gimnazijai, Rokiškio pagrindinei mokyklai, Kūno kultūros ir sporto centrui ir kt. Perimtą garažą iš šaulių sąjungos planuojama perduoti Rokiškio Senamiesčio progimnazijai.

Lietuvos šaulių sąjungos A. Smetonos Panevėžio šaulių 5-osios rinktinės Rokiškio jaunųjų šaulių vadė L. Smalstytė informavo, kad šiuo metu garaže yra laikoma kuopai nebereikalinga ir nenaudojama, prieš daugelį metų labdara gauta kareiviška avalynė.

**Galimos pasekmės, priėmus siūlomą tarybos sprendimo projektą:**

**teigiamos** – savivaldybės biudžetinės įstaigos naudojamas autobusiukas bus laikomas tinkamomis sąlygomis;

**neigiamos** – bus nutraukta savivaldybės turto panaudos sutartis su Lietuvos šaulių sąjungos A. Smetonos Panevėžio šaulių 5-osios rinktine.

**Kokia sprendimo nauda Rokiškio rajono gyventojams.**

Tiesioginės naudos nebus.

**Finansavimo šaltiniai ir lėšų poreikis**.

Perdavus turtą valdyti savivaldybės biudžetinei įstaigai, numatomas įstaigos lėšų poreikis garažo remontui.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėjo pavaduotoja Violeta Bieliūnaitė-Vanagienė